ऐसे पत्रों में विभिन्न शैलियों में आकर्षक रचनाकौशलों के साथ लिखे हुए पठनीय , मननीय , मनोरंजक , ज्ञानविस्तारक , विचारोत्तेजक और प्रेरणाशील लेखों का संग्रह करना , उसके साथ आवश्यक संपादकीय टिप्पणी देना , स्पष्टीकरण के लिए पादटिप्पणी , परिचय अथवा व्याख्या आदि जोड़ना और आए हुए लेखों को बोधगम्य तथा स्पष्ट करने के लिए अनावश्यक अंश निकाल देना , आवश्यक अंश जोड़ना , आदि से अंत तक शैली के निर्वाह के लिए भाषा ठीक करना , जिस विशेष कौशल से लेखक ने लिखा हो उस कौशल की प्रकृति के अनुसार भाषा और शैली को व्यवस्थित करना , यदि लेखक ने उचित कौशल का प्रयोग न किया हो तो उचित कौशल के अनुसार लेख को बदल देना , भाषा में प्रयुक्त किए हुए शब्दों और वाक्यों का रूप शुद्ध करना या लेख का प्रभाव बनाए रखने अथवा उसे अधिक प्रभावशील बनाने के लिए शब्दों और वाक्यों का संयोजन करना आदि क्रियाएँ संपादन के अंतर्गत आती हैं ।
Entity: संपादन — Type: /person, /person/author